यदि महिला को, एक पल के लिए भी ऐसा लगता है कि आपकी नज़रों में उसका जो भाव है वह उसकी नज़रों में आपके भाव से अधिक है, तब तो आप स्वयं को प्रतिकूल परीथितियों में डाल रहे हैं। क्यों? वह इसलिए कि, लोग चाहते हैं कि उन्हें पुरस्कार के लिए थोड़ा बहुत परिश्रम करना पड़े, क्योंकि इससे पुरस्कार का भाव और भी बढ़ जाता है।  यह दिखाने के बहुत से तरीके हैं कि आप ज़रूरतमन्द नहीं हैं, मगर अभी के लिए सबसे बढ़िया तरीका जो आप अपना सकते हैं, वह है कि आप स्वयं को परिणाम से अलग कर लें (ऊपर देखिये)। याद रखिए: यह महिला, जो कि शायद सुंदर, हंसमुख और चतुर होगी आपके संसार की अनेक सुंदर, हंसमुख और चतुर महिलाओं में से एक है। अगर इससे काम नहीं बनता है, तो किसी और से बनेगा। उसकी तारीफ़ों के पुल मत बांध दीजिये। बातचीत के दौरान, तारीफ का केवल एक शब्द मात्र ही महिला को बता देता है कि आपकी उसमें रुचि है। चूंकि महिलाएं चतुर होती हैं, इसलिए आपकी प्रशंसा के बिना भी उनको समझ में आ जाता है कि आपकी उनमें रुचि है। तो अपनी चापलूसी भारी तारीफ़ें अपने पास ही रखिए, और उनको अपनी चतुराई, हाज़िरजवाबी और दृष्टिकोण से प्रभावित करने पर ही ध्यान केन्द्रित करिए। यह कैसे काम करती है: उसके संबंध में किसी ऐसी बात का पता करिए, जिसके संबंध में आप निश्चित हों कि वह सत्य नहीं है। तब कहिए कि आपको लड़कियों में यह गुण नापसंद है। चूंकि यह उसके बारे में “सच” नहीं है इसलिए वह ख़ुद ही आपको यह स्पष्टीकरण देगी, और बताएगी कि वह वैसी लड़की नहीं है। इसको कहते हैं अपनी योग्यता बताना, और हम यह तब करते हैं जबकि, हमें किसी से समर्थन की अपेक्षा होती है। यहाँ पर आप कर ये रहे हैं कि उसे समर्थन लेने के लिए चारा डाल रहे हैं; अवचेतन रूप से उसे आपकी ओर आकृष्ट होना चाहिए क्योंकि आप दोनों में समानताएँ हैं या कम से कम एक जैसा दृष्टिकोण तो है ही। सबसे पहली बात तो आपके लिए यह होनी चाहिए कि मज़ा आए, क्योंकि जब एक बार बीच में से, आप अपने अहंकार को हटा देते हैं (या हटाने का प्रयास करते हैं) तब किसी सुंदर, दिलचस्प महिला से बातें करना अत्यंत ही आनंददायक अनुभव हो सकता है। छेड़छाड़, सताना, थोड़ा घमंड यदि यह आपके व्यक्तित्व का भाग हो तो, और व्यंग्य (एक व्यंग्यपूर्ण मुस्कान के साथ ताकि उसे समझ में आ जाये कि आप केवल मज़ाक कर रहे हैं) का उपयोग करिए। ऐसे ढोंग करिए जैसे कि आप किसी पुराने मित्र से बातें कर रहे हों।  यदि वह ऐसा कुछ कहती है जिससे आप सहमत नहीं हैं, तब उसे बता दीजिये। दूसरे शब्दों में पोंगा पंडित मत बने रहिए। जब आप सहमत नहीं हों, तब न तो निर्दयी बन जाइए और न ही आक्रामक, केवल अपनी बात का औचित्य बताइये और समझाइए कि आप जैसा महसूस करते हैं, वैसा क्यों कर रहे हैं। यदि आप ऐसा करेंगे तब आपकी बातचीत आगे बढ़ेगी और आपके पास बातचीत करने के लिए दिलचस्प मसाला भी आ जाएगा। यदि आप आत्मविश्वास से भरपूर हैं, तब आप उसको इस बात पर चिढ़ा भी अकते हैं कि यदि वह आपकी बातों से सहमत नहीं होती है तब तो वह उतनी समझदार नहीं है (दोस्तों यहाँ पर व्यंग्यपूर्ण मुस्कान, बस एक व्यंग्यपूर्ण मुस्कान बनाए रखना अनिवार्य है)। धैर्य बनाए रखिए। पूरी तरह से शांत। एक कप्तान की तरह, आपको पता है कि जाना कहाँ है और आप जो भी करते या कहते हैं उसका कुछ उद्देश्य है। आपको किसी भी बात से परेशानी नहीं होती है, अस्वीकृति से भी नहीं। आपको आशा तो सब कुछ पाने की ही है, मगर आप तैयार सब कुछ गँवाने के लिए भी हैं। क्यों? क्योंकि आप तो धैर्य की प्रतिमूर्ति हैं! ऐसी बातचीत में समय क्यों बर्बाद किया जाये जिससे आप अपने लक्ष्य के निकट नहीं पहुँच पा रहे हों? इसके अलावा, ऐसे विकर्षण भी उत्पन्न होंगे जो उसका ध्यान आकर्षित कर लेंगे, इसलिए हर पल महत्वपूर्ण है। थोड़े अभ्यास से आप मिनटों का काम सेकंडों में करने लगेंगे। आपको चाहिए कि बस थोड़ी देर की बातचीत के बाद ही उसका फोन नंबर माग लीजिये, या साथ घूमने का प्रस्ताव आदि कर दीजिये। यह इसलिए, क्योंकि मज़ेदार, सीधी सच्ची और दिल खोल कर की जाने वाली बातचीत को देर तक चलाना तब और भी कठिन हो जाता है जब आप यह सब काम ढेर सारे प्रयास से कर रहे हों। बिना किसी लक्ष्य के बातचीत को खींचिए नहीं! उसके स्पष्ट दिखने वाले हाव भावों पर, फैली हुई आँखों पर, खिलखिलाहट पर और स्पर्श पर ध्यान दीजिये। व्यक्तित्व और सभ्यता की भिन्नता के बावजूद, महिलाएं आकर्षण के संकेतों के मामले में काफ़ी कुछ एक जैसी होती हैं। थोड़े से अभ्यास से आप इन संकेतों को जल्दी से समझने लगेंगे। बस अपनी अंतरात्मा की आवाज़ पर ध्यान दीजिये, वह आम तौर पर सही होती है। पढ़ने के लिए धन्यवाद!
Don’t be needy. Implement what is called "Reverse cold reading to bait qualification," or RCR. Be laid back Remember that picking up girls is largely about time management. Lastly, constantly assess her attraction.